8.a i d – 1. sat u tjednu 20.- 24.4.

Gospodarstvo Gorske Hrvatske-obrada

Ovaj materijal je za učenike po redovnom programu i individualiziranom pristupu/ IOOP. Za prilagođeni program (ima ga samo jedan učenik u 8a) staviti ću poseban dokument. **Zadaća do sljedećeg sata je riješiti kviz Gorska Hrvatska** koji sam stavila u Zadatke/Assignments u općenito.

Na kraju ove nastavne jedinice moći ćete:

- **nabrojiti** gospodarske mogućnosti Gorske Hrvatske

- **nabrojiti** najzastupljenije ratarske i voćarske kulture, najzastupljenije šumske vrste, najzastupljeniju granu stočarstva

- **obrazložiti** značenje očuvane prirode u funkciji razvoja turizma i proizvodnji ekološki prihvatljive hrane

- **nabrojiti i opisati** vrste turizma

- **objasniti** što je hrvatski gorski (prometni) prag

- **imenovati** prve prometnice koje su spojile unutrašnjost s morem preko Gorske Hrvatske

**Radni listić za REDOVNI PROGRAM i IOOP**

*Prepišite**radni listić ili kad ga ispunite isprintajte ga i zalijepite u bilježnicu***.** *Listić ne šaljete nego**kad se vratimo u školu bilježnice ću pregledati, nekoliko učenika ću metodom slučajnog odabira zamoliti da mi pošalju sliku ili word dokument kako bih bila sigurna da radite redovito.*

*Sada pogledajte video prilog* <https://www.youtube.com/watch?v=Cs1djIqxgl8> *i otvorite udžbenik na str. 133. – 137. Nakon toga dopunite radni listić.*

*Napišite naslov u bilježnicu:*

**GOSPODARSTVO GORSKE HRVATSKE**

**Gospodarske mogućnosti Gorske Hrvatske**

**1. POLJOPRIVREDA**

- nepovoljni uvjeti – *navedi 4 nepovoljna uvjeta za razvoj poljoprivrede (str.133/134)*

- ratarske kulture – *navedi ratarske kulture koje se uzgajaju u Gorskoj Hrvatskoj )*

- voćarstvo – *navedi 3 vrste voća koje najbolje uspijeva u Gorskoj Hrvatskoj*

- stočarstvo – nedovoljno razvijeno, ekstenzivno, dominira ovčarstvo

- budućnost? – ekološka proizvodnja hrane i gastro-turizam

**2.ŠUMARSTVO I DRVNA INDUSTRIJA**

- 52 % teritorija su šume (bukva, jela, smreka …)

- drvna industrija (pilane, proizvodnja namještaja i građevne stolarije, tvornice papira) – treba je modernizirati

- pogoni drvne industrije: *razvrstaj naselja u kojima su pogoni drvne industrije:*

*Perušić, Delnice, Ravna Gora, Gospić, Čabar, Fužine, Otočac i pronađi ih na karti u atlasu na str.64.*

|  |  |
| --- | --- |
| Gorski kotar | Lika |
|  |  |
|  |  |
|  |  |
|  |  |

- razvoj industrije treba biti u skladu s očuvanjem prirode

**3.TURIZAM**

- pretpostavke za razvoj turizma *–navedi pretpostavke za razvoj turizma (str. 134)*

- najposjećenije odredište – NP Plitvička jezera

- vrste turizma: **izletnički, obrazovni, znanstveni, kongresni, zimski** (Bjelolasica, Platak), **pustolovni** (rafting na rijekama), **seoski, lovni, sportsko-rekreativni** (ribolov na Gackoj), **planimor** – (Baške Oštarije) *objasni kakva je to vrsta turizma planimor*

**PROMETNO ZNAČENJE**


- hrvatski gorski prag- *objasni što je hrvatski gorski prag*

- prve prometnice iz kontinentalne Hrvatske do mora: <https://river-adventure.info/povijesne-ceste-i-mostovi/>

1. Karolina – Karlovac- Bakar

2. Jozefina – Karlovac- Senj

3. Lujzijana – Karlovac-Rijeka



*Promotri kartu i usporedi smjer starih cesta sa smjerovima suvremenih cestovnih i željezničkih pravaca. Što zaključuješ?*

- važni prijevoji: Delnička vrata i Gornje Jelenje (Karlovac-Rijeka), Vratnik ( Karlovac – Senj) Oštarijska vrata (gospić : Karlobag)

- najdulji tuneli: Sv. Rok, Mala Kapela, Tuhobić *Istraži na internetu i zapiši njihove duljine*

*Za kraj, do sljedećeg sata riješite kviz koji sam stavila u Zadatke/Assignments pod nazivom Gorska Hrvatska.*